คอนเฟิร์มแล้ว! “สปริงเรดิโอ” พร้อมออนแอร์วันนี้เที่ยงตรง
ผู้สื่อข่าวรายงานว่า จากกรณีที่สำนักงานคณะกรรมการกิจการ …
18 เม.ย. 2560

ผู้สื่อข่าวรายงานว่า จากกรณีที่สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ได้สั่งระงับการออกอากาศของคลื่นสถานีข่าวจริง สปริงเรดิโอ (สถานีวิทยุ F.M.98.5 MHz.) หลังถูกร้องเรียนเกี่ยวกับเนื้อหารายการที่ออกอากาศว่ามีความไม่เหมาะสม ซึ่งอาจกระทบต่อความมั่นคงและความสงบเรียบร้อย และได้มีคำสั่งระงับการออกอากาศชั่วคราวสถานีวิทยุ 1 ปณ FM 98.5 MHz ตั้งแต่เวลา 00.01 น.ของวันที่ 13 เม.ย.60 จนถึงวันที่ 17 เม.ย.60 เวลา 24.00 น.นั้น
ล่าสุด ผู้บริหารสถานีฯ ได้มีการหารือเป็นการเบื้องต้นกับ นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แล้ว สำนักงานเลขาธิการ กสทช. เห็นควรว่าจะพิจารณาให้สถานีฯ ออกอากาศได้ตามปกติหลังจากผู้บริหารสถานีฯ เข้าพบเลขาธิการ กสทช. ตามกำหนดการเดิมในเวลา 10.00 น. วันจันทร์ที่ 17 เม.ย. นี้ โดยจะออกอากาศเนื้อหาปกติได้ในเวลา 12.00 น. ของวันจันทร์ที่ 17 เม.ย. เป็นต้นไป